钦定古今图书集成/历象汇编/历法典/第047卷 > {{{2}}}
## 钦定古今图书集成/历象汇编/历法典/第047卷 > {{{2}}}

右按：上文以横图为内卦，配从图为外卦，经纬错综，
成卦六十有四，则西边之下卦，北边之上卦，皆坤，西
与北，阴方也。有《坤》而无干，古云“天倾西北”，此也。东边
之下卦，南边之上卦，皆干，东与南，阳方也。有干而无
《坤》，古云“地不满东南”，此也。乾坤交于寅为《泰》，塞于申
为《否》，古云“寅申为阴阳祖”，此也。子午卯酉，四正之位
“也，《复》《姤》《大》《壮》《观》四卦居之，按四仲月以应分至焉。寅、
申己、亥，四隅之位也，《泰》《否》《干》《坤》四卦居之，按四孟月
以应启闭焉。辰、戌丑、未，中央土之位也，《夬》《剥》《临》《遁》四
卦居之，按四季月以应寄旺焉。”十二月卦次序，适与
十二支方位相合，亦自然之理，而先儒所未发也。然
自汉以来，历家皆主六日七分之术以推卦气，其说
不经。至于观阴阳之变，则错乱而不明。今依何氏改
定，自与先天图合，详见下卷《爻象》篇。